Publication: Magyar Közlöny
Issue: MK-2002-9 (Year: 2002, Number: 9)
Era: 1990-2004
Section: a 10/2002. (I. 23.) FVM rendelethez
Paragraph Index: 359

a 10/2002. (I. 23.) FVM rendelethez A hatósági mintavétel és mintaküldés szabályai A mintavétel, a mintacsomagolás, a mintavételi jegyzõkönyv biztosítása és a szállítás alapvetõ követelménye az, hogy biztosított legyen a minta rosszindulatú kicserélésének, hamisításának és romlásának a megakadályozása, valamint az állatállományt statisztikailag reprezentáló mintának a vizsgáló laboratóriumba történõ mielõbbi, biztonságos eljuttatása. 2002/9. szám Célzott mintavétel az állatok tartási helyén A gazdaság kiválasztásának alapja a helyi körülmények ismerete és minden más fontos információ (pl. hizlalási rendszer, fajta, ivar). A hatósági állatorvos ezek alapján elbírálja az állatállományt, és kiválasztja belõle a mintát szolgáltató egyedeket. Az elbírálás alapja egyebek között: — farmakológiailag aktív anyagok használatának jelei; — másodlagos nemi jelleg; — megváltozott viselkedés; — a különbözõ fajtához és kategóriához tartozó állatok azonos fejlettsége; — jó húsformát mutató, de kevéssé zsíros állatok. A célzott minta típusa: a farmakológiailag aktív anyagok kimutatására a monitoring vizsgálati tervben elõírt, megfelelõ mintát kell venni. Célzott mintavétel az elsõdleges feldolgozóüzemekben A hatósági állatorvos a levágott állatokból és/vagy az állati eredetû termékekbõl egyebek között a következõ szempontok alapján választja ki a megmintázandó részeket: — ivar, kor, faj, fajta, tartási rendszer; — a termelõrõl szerzett információk; — farmakológiailag aktív anyagok használatának jelei; — egyes farmakológiailag aktív anyagok általános használata az adott tartási rendszerben. Lehetõség szerint kerülni kell több minta vételét ugyanattól a termelõtõl. A feldolgozóüzemben vett minták típusa: a farmakológiailag aktív anyagok kimutatására a monitoring vizsgálati tervben elõírt, megfelelõ mintát kell venni. A reziduumvizsgálatra vett minták mennyisége A legkisebb mintamennyiséget a monitoring vizsgálati tervben kell meghatározni. A rutin- és a megerõsítõ vizsgálatokat is magában foglaló, teljes laboratóriumi vizsgálathoz elegendõ mintát kell beküldeni a minisztérium által kijelölt vizsgáló laboratóriumba. A minták felosztása almintákra Minden mintát legalább két, a teljes (rutin- és megerõsítõ) laboratóriumi vizsgálathoz egyenként elegendõ almintára kell osztani a laboratóriumban, kivéve, ha a megosztás technikai okokból nem lehetséges. Mintavételi edényzet A mintákat az azonosíthatóságot és a minták integritását szavatoló edényzetbe kell venni. Az edényzetnek ki kell zárnia a szubsztitúciót, a keresztszennyezõdést és a lebomlást. Minden mintavételi edényt egyenként, hatóságilag le kell zárni és megfelelõ jelzésekkel kell ellátni. Mintavételi jegyzõkönyv A hatósági állatorvosnak minden mintavételrõl legalább a következõ adatokat tartalmazó jegyzõkönyvet kell felvennie: — az illetékes hatóság megnevezése és címe; — a hatósági állatorvos neve, hivatali beosztása (ha van, kódja); — a minta hatósági kódszáma; — a mintavétel kelte; — az állatok vagy állati termékek tulajdonosának vagy felelõs megbízottjának neve és címe; — (a tartási helyen történõ mintavételkor) az állatok származási gazdaságának neve és címe; — a vágóhíd/feldolgozóüzem neve, címe és állatorvosi ellenõrzési száma; — az állat vagy a termék megnevezése (azonosítója); — az állat faja, fajtája, neme, kora; — a minta milyensége; — (a tartási helyen történõ mintavételkor) a mintavételt megelõzõ 4 héten belül végzett gyógykezelés (beleértve a takarmányba vagy ivóvízbe kevert szerek alkalmazását is); — a vizsgálandó anyag vagy anyagcsoport; — megjegyzések. A jegyzõkönyvet legalább a hatósági állatorvosnak alá kell írnia, és arról a mintavételi eljáráshoz szükséges számú másolatot kell készítenie. Az eredeti példányt a hatósági állatorvosnak kell megõriznie, annak megakadályozására, hogy illetéktelen személyek hozzájuthassanak. Ha szükséges, az állattartót vagy az elõállító üzem tulajdonosát tájékoztatni lehet a mintavételrõl. Az állatok tartási helyén történõ mintavételkor az állattartót vagy megbízottját is meg lehet kérni a jegyzõkönyv aláírására. Kísérõirat A hatósági állatorvos legalább a következõ adatokat köteles feltüntetni a monitoring vizsgálatra szánt minták kísérõiratán: — az illetékes hatóság megnevezése és címe; — a hatósági állatorvos neve, hivatali beosztása (ha van, kódja); — a minta hatósági kódszáma; — a mintavétel kelte; — az állat faja, fajtája, neme, kora; — a minta milyensége; — a vizsgálandó anyag vagy anyagcsoport; — megjegyzések. A kísérõiratot a mintával együtt kell a vizsgáló laboratóriumba küldeni. A minták szállítása és tárolása A minták stabilitásának és integritásának megóvására a monitoring vizsgálati tervben részletesen elõ kell írni az egyes vizsgálatianyag-kombinációk szállítási és tárolási feltételeit. Kiemelt figyelmet kell fordítani a szakszerûen elõkészített szállító dobozra, az elõírás szerinti szállítási hõmérséklet (hûtés) biztosítására, továbbá a károsodás, felcserélés és a hamisítás elkerülésére, valamint a mintáknak a laboratóriumba juttatásához szükséges legrövidebb idõre. A mintavételi és mintaküldési szabályok megsértésérõl a laboratórium köteles haladéktalanul értesíteni a mintavétel helye szerint illetékes állomást. 2002/9. szám

Source: https://magyarkozlony.hu/hivatalos-lapok/f618d540efd247c913623e5e577f1af5ea401cd5/dokumentumok/4c419c65943af5d8345b550fceba9c3e3e3fd1b7/letoltes